CELEX: 32011R0528
Language: lv
Date: 2011-05-30 00:00:00
Title: Komisijas Īstenošanas regula (ES) Nr. 528/2011 ( 2011. gada 30. maijs ) par atļauju lietot no Trichoderma reesei (ATCC PTA 5588) iegūtu endo-1,4-β-ksilanāzi kā barības piedevu atšķirtiem sivēniem un nobarojamām cūkām (atļaujas turētājs Danisco Animal Nutrition )  Dokuments attiecas uz EEZ

31.5.2011   
            
            
               LV
            
            
               Eiropas Savienības Oficiālais Vēstnesis
            
            
               L 143/10
            
         KOMISIJAS ĪSTENOŠANAS REGULA (ES) Nr. 528/2011
   (2011. gada 30. maijs)
   par atļauju lietot no Trichoderma reesei (ATCC PTA 5588) iegūtu endo-1,4-β-ksilanāzi kā barības piedevu atšķirtiem sivēniem un nobarojamām cūkām (atļaujas turētājs Danisco Animal Nutrition)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka par piedevu lietošanu dzīvnieku barībā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju no Trichoderma reesei (ATCC PTA 5588) iegūtas endo-1,4-β-ksilanāzes (EC 3.2.1.8) lietošanai. Pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Pieteikums attiecas uz atļauju lietot no Trichoderma reesei (ATCC PTA 5588) iegūtu endo-1,4-β-ksilanāzi (EC 3.2.1.8) kā barības piedevu atšķirtiem sivēniem un nobarojamām cūkām, klasificējot to barības piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (EK) Nr. 9/2010 (2) minēto preparātu uz desmit gadiem atļāva lietot kā barības piedevu gaļas cāļiem, dējējvistām, gaļas pīlēm un gaļas tītariem.
            
         
               (5)
            
            
               Lai pamatotu pieteikumu par atļauju lietot no Trichoderma reesei (ATCC PTA 5588) iegūtu endo-1,4-β-ksilanāzi (EC 3.2.1.8) kā barības piedevu atšķirtiem sivēniem un nobarojamām cūkām, tika iesniegti jauni dati. Eiropas Pārtikas nekaitīguma iestāde (“iestāde”) 2011. gada 1. februāra atzinumā (3) secināja, ka saskaņā ar ierosinātajiem lietošanas nosacījumiem no Trichoderma reesei (ATCC PTA 5588) iegūta endo-1,4-β-ksilanāze (EC 3.2.1.8) nerada nelabvēlīgu ietekmi uz dzīvnieku veselību, cilvēku veselību vai vidi un ka, lietojot minēto piedevu, iespējams uzlabot zootehniskos rādītājus. Iestāde uzskata, ka nav nepieciešamas īpašas prasības pēcpārdošanas uzraudzības veikšanai. Tā arī pārbaudīja ziņojumu par barībā esošās piedevas analīzes metodi, ko iesniegusi ar Regulu (EK) Nr. 1831/2003 izveidotā Eiropas Savienības references laboratorija barības piedevu jomā.
            
         
               (6)
            
            
               No Trichoderma reesei (ATCC PTA 5588) iegūtās endo-1,4-β-ksilanāzes (EC 3.2.1.8) novērtējums liecina, ka ir izpildīti Regulas (EK) Nr. 1831/2003 5. pantā paredzētie atļaujas piešķiršanas nosacījumi. Tādēļ šo preparātu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā norādīto preparātu, kas ietilpst piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir piemērojama visās dalībvalstīs.
      Briselē, 2011. gada 30. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 3, 7.1.2010., 10. lpp.
   
      (3)  EFSA Journal 2011; 9(2):2008.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieka suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktivitātes vienības/kg kompleksās barības ar 12 % mitrumu
               
            
                  
                     Zootehnisko piedevu kategorija. Funkcionālā grupa: gremošanas veicinātāji
                  
               
            
                  4a11
               
               
                  
                     Danisco Animal Nutrition
                  
               
               
                  Endo-1,4-β-ksilanāze
                  EC 3.2.1.8
               
               
                  
                               
                           
                           
                              
                                 Piedevas sastāvs
                              
                              No Trichoderma reesei (ATCC PTA 5588) iegūtas endo-1,4-β-ksilanāzes (EC 3.2.1.8) preparāts
                              ar šādu minimālo endo-1,4-β-ksilanāzes aktivitāti: 40 000 U (1)/g
                           
                        
                               
                           
                           
                              
                                 Aktīvās vielas raksturojums
                              
                              No Trichoderma reesei (ATCC PTA 5588) iegūta endo-1,4-β-ksilanāze (EC 3.2.1.8.)
                           
                        
                               
                           
                           
                              
                                 Analīzes metode
                                  (2)
                              
                              Kolorimetriskā metode, ar ko nosaka ūdenī šķīstošas krāsvielas daudzumu, kura rodas, endo-1,4-β-ksilanāzei reaģējot ar kviešu arabinoksilāniem, kas saistīti ar azurīnu.
                           
                        
               
                  Sivēni (atšķirti) un nobarojamas cūkas
               
               
                   
               
               
                  2 000 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un stabilitāti pēc granulēšanas.
                           
                        
                              2.
                           
                           
                              Lietošanai barības maisījumos ar augstu cietes un polisaharīdu saturu, kuri nav cietes polisaharīdi.
                           
                        
                              3.
                           
                           
                              Atšķirtiem sivēniem līdz 35 kg
                           
                        
               
                  2021. gada 20. jūnijs
               
            
         (1)  1 U ir fermenta daudzums, kas 50 °C temperatūrā un pie pH 5,3 vienā minūtē no piesaistīta substrāta – auzu pelavu arabinoksilāna – šķeļ 0,5 μmol reducējošā cukura (ksilozes ekvivalentos).
      
         (2)  Sīkāka informācija par analīzes metodēm atrodama Eiropas Savienības references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx